Ουαρζαζάτ

Το Ουαρζαζάτ (αραβικά: ورزازات), με ψευδώνυμο Η πόρτα της ερήμου, είναι πόλη και η πρωτεύουσα της Επαρχίας Ουαρζαζάτ, στην περιοχή Ντράα-Ταφιλαλέτ, στο νοτιοκεντρικό Μαρόκο.

Το Ουαρζαζάτ είναι ο κύριος τουριστικός προορισμός του Μαρόκου για διακοπές, καθώς και σημείο εκκίνησης για εκδρομές στην κοιλάδα Ντράα και την έρημο. Το οχυρωμένο χωριό Αΐτ-Μπεν-Χαντού, δυτικά της πόλης, είναι Μνημείο Παγκόσμιας Κληρονομιάς της UNESCO.

Η περιοχή του Ουαρζαζάτ είναι γνωστή για την παραγωγή ταινιών, με τα μεγαλύτερα στούντιο του Μαρόκου να προσκαλούν πολλές διεθνείς εταιρείες να εργαστούν εδώ. Ταινίες όπως οι Ο Λόρενς της Αραβίας (1962), Ο άνθρωπος που θα γινόταν βασιλιάς (1975), Τζέιμς Μποντ, πράκτωρ 007: Με το δάκτυλο στη σκανδάλη (1987), Ο τελευταίος πειρασμός (1988), Η Μούμια (1999), Μονομάχος (2000), Το Βασίλειο των Ουρανών (2005), Kundun (1997), Ο λεγεωνάριος (1998), Αίμα στους λόφους (2006), Ψαρεύοντας σολομούς στην Υεμένη (2011) και Το μεροκάματο του τρόμου (2024) κινηματογραφήθηκαν εδώ, καθώς και κομμάτια της τηλεοπτικής σειράς Game of Thrones.

 Ιστορία 
Για μεγάλο χρονικό διάστημα, το Ουαρζαζάτ ήταν ένα μικρό σημείο διέλευσης για τους Αφρικανούς εμπόρους στο δρόμο τους προς το βόρειο Μαρόκο και την Ευρώπη. Τον 16ο αιώνα, ο Σεΐχης Αμπού αλ-Αμπάας Αχμέντ μπιν Αμπντελάχ αλ-Ουζκτί αλ-Ουαρζαζί, Εμίρης της κάσμπα του Ουαρζαζάτ και πατέρας του Λάλα Μασούντα, βοήθησε στην καθιέρωση του ελέγχου των Σαάντι στην περιοχή Σους-Ντράα.

Το Ουαρζαζάτ ήταν το σπίτι μιας ευημερούσας εβραϊκής κοινότητας. Το 1954, περίπου 170 Εβραίοι ζούσαν στη Μελλά. Η «Παλιά Συναγωγή», μια συναγωγή που λέγεται ότι είναι σχεδόν 300 ετών, βρίσκεται στο Ουαρζαζάτ. Υπάρχει επίσης ένας εβραϊκός κοιμητήριο, το οποίο δεν χρησιμοποιείται πλέον.

Κατά τη διάρκεια της γαλλικής περιόδου, το Ουαρζαζάτ επεκτάθηκε σημαντικά ως πόλη φρουράς, διοικητικό κέντρο και τελωνειακός σταθμός και χτίστηκε μία εκκλησία (Αγίας Τερέζας) το 1931.

Ο κοντινός Σταθμός Ηλιακής Ενέργειας Ουαρζαζάτ, που συγχρηματοδοτείται από τον Αραβικό Σύνδεσμο, συνδέθηκε με το μαροκινό ηλεκτρικό δίκτυο το Φεβρουάριο του 2016.

Στις 1 Νοεμβρίου 2023, το Ουαρζαζάτ, μαζί με την Καζαμπλάνκα, εντάχθηκαν στο Δίκτυο Δημιουργικών Πόλεων της UNESCO.

 Γεωγραφία 
Το Ουαρζαζάτ βρίσκεται σε υψόμετρο 1.160 μέτρων, στη μέση ενός γυμνού οροπεδίου νότια των Υψηλών Όρεων Άτλας, με μια έρημο στα νότια της πόλης.

 Κλίμα 
Το Ουαρζαζάτ έχει θερμό ερημικό κλίμα (Κλιματική ταξινόμηση Κέππεν: BWh). Η πόλη είναι ζεστή και ξηρή το καλοκαίρι, αλλά μπορεί να είναι πολύ κρύα το χειμώνα, με παγωμένους ανέμους που έρχονται από τα Υψηλά Όρη Άτλας.

 Παραπομπές 

 Εξωτερικοί σύνδεσμοι 

 Definitely Ouarzazate (facilities for filmmakers)
 Ouarzazate Film Commission
 Cinema Museum of Ouarzazate
 Ταινίες κινηματογραφημένες στο Ουρζαζάτ στην IMDb


Κατηγορία:Πόλεις του Μαρόκου